
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αοιθ. Φ.ί4?7Β.Ί4Β ? (1) 

Πολιτογράφηση αλλογενούς αλλοδαπού. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με τη Φ. 14278/1482/19.2.1998 απόφαση του 
Υφυπουργού Εσωτερικών, Δημ. Διοίκησης και Αποκ/σης. 
έγινε δεκτή η από 2.11.1987 αίτηση πολιτογράφησης του 
αλλογενούς αλλοδαπού ΙΜΠΕΙΣΑΤ ΤΑΙΑ του Σουλεϊμάν, 
για την απόκτηση της Ελληνικής ιθαγένειας. 

Αθήνα, 19 Φεβρουάριου 1998 

ΟΥΦΥΠΟΥΡΓΟΧ 

ΛΑΜΠΡΟΣ ΠΑΠΑΔΗΜΑΣ 
-■ 

Αριθ. 20089 50/33 9/0095 (2) 

Ανάθεση παροχής ερευνητικού έργου και υποστήριξης 
του συστήματος Ολικής Λογιστικής Παρακολούθη¬ 
σης (Σ.Ο.Λ.Π.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 2286/95 (ΦΕΚ 19/Α/ 1 . 2 . 1995) «Προμήθειες του 
Δημοσίου Τομέα και ρυθμίσεις συναφών θεμάτων». 

2. Το Π.Δ. 394/96 «Κανονισμός Προμηθειών Δημοσίου». 

3. Το Ν. 2362/95 «Περί Κώδικος Δημοσίου Λογιστικού». 

4. Το Π.Δ. 370/95 (ΦΕΚ 199/Α/14.9.95) «Προσαρμογή 
της Ελληνικής νομοθεσίας περί κρατικών προμηθειών 
προς το κοινοτικό δίκαιο». 

5. Το Π.Δ. 284/88 «Περί Οργανισμού του Υπουργείου 
Οικονομικών». 

6. ΤοΝ. 1642/86 περί Φ.Π.Α. 

7. Την αριθμ. 1107147/1239/0006Α/4.10.1996 κοινή α¬ 
πόφαση του Πρωθυπουργού και Υπουργού Οικονομικών 
περί ανάθεσης αρμοδιοτήτων Υπουργού Οικονομικών 
στους Υφυπουργούς Οικονομικών. 

8. Την εισηγητική έκθεση του προϋπολογισμού 1997 
(σελ. 71 και 175) στην οποία προβλέπεται η άμεση εφαρ¬ 
μογή Συστήματος Ολικής Λογιστικής Παρακολούθησης 
(Σ.Ο.Λ.Π.) για την παρακολούθηση των Οικονομικών των 
επιχορηγουμένων και δανειοδοτούμενων φορέων. 

9. Το από 27.11.98 έγγραφο της Δ39 Ν.Π.Δ.Δ. του Γ.Λ. 
Κράτους, για την άμεση και επιτακτική ανάγκη παροχής ε¬ 
ρευνητικού έργου και υποστήριξης του (Σ.Ο.Λ.Π.). 

10. Το αριθμ. 317/4.2.1998 έγγραφο του Υφυπουργού 
Οικονομικώνπροςτην υπηρεσία μας, γιατην ανάθεσητου 
ερευνητικού έργου και υποστήριξης του (Σ.Ο.Λ.Π.) στο 
Κέντρο Έρευνας του Οικονομικού Πανεπιστημίου 
Αθηνών, αποφασίζουμε: 

Την απευθείας ανάθεση παροχής ερευνητικού έργου 
και υποστήριξης της πιλοτικής εφαρμογής του 
Συστήματος Ολικής Λογιστικής Παρακολούθησης 
(Σ.Ο.Λ.Π.), στο Κέντρο Έρευνας του Οικονομικού 
Πανεπιστημίου Αθηνών. 

Από την απόφαση αυτή προκαλείται δαπάνη εννέα εκα¬ 
τομμυρίων τετρακοσίων σαράντα χιλιάδων (9.440.000) 
(8.000.000 + 1.440.000 Φ.Π.Α.) δραχμών που θα αντιμε- 
τωπισθεί από την πίστωση που είναι γραμμένη στον τακτι¬ 
κό προϋπολογισμό οικον. έτους 1998 στο Φορέα 23/140 
και ΚΑΕ 0879. 

Ο τρόπος πληρωμής και οι λοιπές λεπτομέρειες θα κα- 
θορισθούν με την υπογραφή της σχετικής σύμβασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Φεβρουάριου 1998 

Ο ΥΦΥΠΟ ν ΡΓΌΣ 

ΝΙΚ. ΧΡΙΣΤΟΔΟΥΛΑΚΗΣ 
-·- 

Αρίθ. 20917 2 9/12072/0023 (3) 

Έκδοση τίτλων νέων τοκομεριδίων επταετούς διάρκειας 

σταθερού επιτοκίου 8,9% ετησίως στα πλαίσια διαχεί¬ 
ρισης του Δημοσίου Χρέους. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 
«Εκσυγχρονισμός και ανάπτυξη του Δημόσιου Τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις». 

2. Τις διατάξεις του άρθρου 1 του Ν. 2187/1994 (ΦΕΚ 
16Α78.2.1994). 

3. Τις διατάξεις του άρθρου 3 του Ν. 2275/1994 (ΦΕΚ 
238/29.12.1994). 

4. Τις διατάξεις του άρθρου 11 του Ν. 2459/1997 (ΦΕΚ 
Α/17/18.2.97) περί «Αυτοτελούς φορολόγησης εισοδήμα¬ 
τος από ομόλογα ή έντοκα γραμμάτια του Ελληνικού 
Δημοσίου». 

5. Την αριθμ. 2021 180/2981/00023/31.3.1997 απόφαση 
του Υπουργού Οικονομικών «Περί δαπανών εκδόσεως και 
εξυπηρετήσεως κ.λπ., κρατικών δανείων» (ΦΕΚ 
286Β71997). 

6. Την αριθμ. 1107147/1239/0006Α/4.10.1996 κοινή α¬ 
πόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών» (ΦΕΚ 
922/Β/7.10.1996). 

7. Την από 31.12.1997 σύμβαση διακανονισμού υπο¬ 
χρεώσεων μεταξύ του Υπουργείου Οικονομικών και της 
Εθνικής Τράπεζας της Ελλάδος, αποφασίζουμε: 

1. Στα πλαίσια διαχείρισης του Δημοσίου Χρέους, και 
της από 31.12.1997 σύμβασης μεταξύ του Υπουργείου 
Οικονομικών και της Εθνικής Τράπεζας της Ελλάδος, για 
τον διακανονισμό υποχρεώσεων του Ελληνικού 
Δημοσίου προς αυτήν, την έκδοση τίτλων νέων τοκομερι¬ 


δίων, ονομαστικής αξίας συνολικού ποσού εκατόν εβδο¬ 
μήντα έξι δισεκατομμυρίων τετρακοσίων εβδομήντα δύο 
εκατομμυρίων τετρακοσίων χιλιάδων (176.472.400.000), 
έκδοσης 31.12.1997, επταετούς διάρκειας, σταθερού ε¬ 
πιτοκίου 8,9% ετησίως. 

2. Τα νέα τοκο μερίδια-τίτλοι θα πε ριλαμβάνο υν την αξία 
των παλαιών τοκομεριδίων που διακανονίζονται καθώς 
και την υποχρέωση του Ελληνικού Δημοσίου για την κα¬ 
ταβολή τόκου. Ο τόκος θα καταβάλλεται δεδουλευμένος 
σε ετήσια βάση για τα έτη 1998 έως 2004 και θα υπολογί¬ 
ζεται επίτου ποσού τωννέωντοκομεριδίων. Ο τόκος θα υ¬ 
πολογίζεται με βάση έτος 360 ημερών και μήνα 30 ημε¬ 
ρών. 

3. Οι νέοι τίτλοι τοκομεριδίων θα εκδοθούν σε άυλη μορ¬ 
φή θα δοθούν δε ξεχωριστοί κωδικοί αριθμοί (ΙδΙΝε) και 
για τα συμπληρωματικά τους τοκομερίδια. 

4. Οι τόκοι των νέων τοκομεριδίων υπόκεινται σε φορο- 
λόγηση βάσει συντελεστού φορολόγησης που ισχύει κα¬ 
τά την έκδοσή τους (7,5%). Η παρακράτηση των φόρων 
θα γίνει κατά την εξαργύρωση των τοκομεριδίων τους. 

5. Η εξόφλησητωντίτλων θα γίνει στην ονομαστική τους 
αξία. 

Κάλυψη δαπάνης 

Απότις διατάξεις αυτήςτης απόφασης προκαλείται δα¬ 
πάνη σε βάρος του Κρατικού Προϋπολογισμού για τα οι¬ 
κονομικά έτη 1998 έως 2004, η οποία θα εγγράφεται στις 
κατ’ έτος πιστώσεις για πληρωμή δαπανών δημοσίου χρέ¬ 
ους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 1997 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

- 4 - 

Αρίθ. 30 6312 (4) 

Νομικό πρόσωπο κατά κύρια απασχόληση αγρότης στον 
Πρωτογενή τομέα. 

Ο ΥΠΟΥΡΓΟΣ ΓΕΩΡΓΊΑΣ 

Έχοντας υπόψη: 

1. Τις διατάξεις: 

α) Της παρ. 6του άρθρου 2του Ν. 2520/1997 «Μέτρα για 
τους νέους αγρότες, σύσταση Οργανισμού Γεωργικής 
Επαγγελματικής Εκπαίδευσης, Κατάρτισης και 
Απασχόλησης και άλλες διατάξεις» (Α' 173) όπως αντικα- 
ταστάθηκεμετηνπαρ. 7του άρθρου 70του Ν. 2538/1997 
«Τροποποίηση της κείμενης νομοθεσίας για τα γεωργικά 
και κτηνιατρικά φάρμακα, ρύθμιση χρεών συνεταιριστι¬ 
κών οργανώσεων και άλλες διατάξεις» (Α’ 242). 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α’ 137), όπως το άρθρο 29Α προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
Ν, 1712/87 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις» (Α' 154) και τροποποιήθη¬ 
κε με το άρθρο 1 παραγρ. 2 περιπτ, α του Ν 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Το νομικό πρόσωπο θεωρείται ότι απασχολείται κατά 
κύρια απασχόληση στον πρωτογενή τομέα, εφόσον: 

α) Απαρτίζεται τουλάχιστον από δύο (2) μέλη και η πλει- 
οψηφία των μελών ή μετόχων, καθώς και ο νόμιμος εκ¬ 
πρόσωπος αυτού πληρούν την ιδιότητα του κατά κύρια α¬ 
πασχόληση αγρότη όπως η έννοια ορίζεται στο άρθρο 1 
παρ. 1 του Ν. 2520/1997. 
β) Στη συστατική του πράξη αναφέρεται ότι: 
αα) Βασικός του σκοπός είναι η διαχείριση και η διοίκη¬ 
ση κοινής αγροτικής εκμετάλλευσης, σύμφωνα με τις ι- 
σχύουσες εκάστοτε διατάξεις. Οι λεπτομέρειες λειτουρ¬ 
γίας θα αναφέρονται στον εσωτερικό ή ειδικό κανονισμό 
λειτουργίας. 

ββ) Απαγορεύεται για μία τουλάχιστον ΙΟετίαη μεταβί¬ 
βαση μετοχών ή μεριδίων σε πρόσωπα που ^εν πληρούν 
την ιδιότητά του κατά κύρια απασχόληση αγρότη σε βαθ¬ 
μό που να ανατρέπεται ο όρος της πλειοψηφίας της περι- 
τττ. ατης παρούσας παραγράφου, 
γ) Εμφανίζεται σε μία από τις παρακάτω μορφές: 
αα) Εταιρείας του εμπορικού νόμου με νομική προσω¬ 
πικότητα (Α.Ε., Ε.Π.Ε., Ο.Ε., Ε.Ε.). 

ββ) Ένωσης φυσικών προσώπων σε ενδοσυνεταιριστι- 
κές μορφές δράσης αγροτικού Συν/σμού γενικού σκοπού: 

— ομάδες κοινής εκμετάλλευσης (ΟΚΕ) 

- Κλασσικές Οργανώσεις Παραγωγής Αγροτικού 
Συνετ/σμού (ΚΟΠΑΣ). 

γγ) Αγροτικού συνεταιρισμού του Ν. 2169/93 
«Αγροτικές Συνεταιριστικές Οργανώσεις και άλλες 
διατάξεις» (Α' 149), όπως ισχύει κάθε φορά. 

δδ) Ομάδες παραγωγών του κανονισμού (ΕΚ) 2200/96 
του Συμβουλίου της 28ης Οκτωβρίου 1996 «για την κοινή 
οργάνωση των αγορών στον τομέα των οπωροκηπευ- 
τικών» (ΕΕ I 297) αποκλείονται σύλλογοι και σωματεία 
κάθε μορφής. 

δ) Τα εισοδήματα που προέρχονται από την άσκηση α¬ 
γροτικών δραστηριοτήτων είναι ίσα ή μεγαλύτερα από τυ¬ 
χόν άλλα εισοδήματα που αποκτώνται από άλλες δρα¬ 
στηριότητες ή άλλες πηγές. 

2. Για την εφαρμογή της παρούσας απόφασης αγροτι¬ 
κή εκμετάλλευση νοείται η μονάδα παραγωγής προς πώ¬ 
ληση ενός ή περισσοτέρων προϊόντων των κλάδων του 
Αγροτικού τομέα υπό ενιαία διοίκηση και διαχείριση: 

Στις δραστηριότητες της αγροτικής εκμετάλλευσης (α¬ 
γροτικές δραστηριότητες) πλην της πρωτογενούς παρα¬ 
γωγής δύνανται να περιλαμβάνονται: 

α) η διακίνηση, μεταφορά, τυποποίηση, συσκευασία, 
μεταποίηση, αποθήκευση μέχρι του σταδίου της χονδρι¬ 
κής πώλησης αποκλειστικά τωνπροϊόντων που παράγει η 
εκμετάλλευση, 

β) οι αγροτουριστικές, αγροτοβιοτεχνικές, δασικές και 
οι δραστηριότητες παραδοσιακής βιοτεχνίας, διατήρη¬ 
σης του φυσικού περιβάλλοντος οι οποίες ασκούνται στα 
όρια της αγροτικής εκμετάλλευσης και εφόσον αυτές έ¬ 
χουν ενισχυθεί στα πλαίσια προγράμματος του 
Υπουργείου Γεωργίας, 

γ) η λιανική και χονδρική πώληση των προϊόντων της 
πρωτογενούς παραγωγής και της πρώτης μεταποίησης, 
εφόσον αυτό πραγματοποιείται εντός της μονάδας παρα¬ 
γωγής και η δραστηριότητα έχει εγκριθεί στα πλαίσια του 
προγράμματος του Υπουργείου Γεωργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 1998 

Ο ΥΠΟΥΡΓΟΣ 

ΣΤΕΦ. ΤΖΟΥΜΑΚΑΣ 


Αοιθ. 301906 (5) 

Παράταση παραλαβής ποιοτικού παραγωγικού παρα¬ 
κρατήματος Σουλτανίνας (1%) για την εσοδεία 97/98. 

Ο ΥΠΟΥΡΓΟΣ ΓΕΩΡΓΊΑΣ 

Έχοντας υπόψη: 

1. Την απόφαση 382374/1.10.1990 «Περί καθορισμού 
περιεχομένου ποιοτικού παραγωγικού παρακρατήματος 
4% στη Σουλτανίνα» (ΦΕΚ 664Β722.10.1990). 

2. Την απόφαση 391312/22.10.90 «Περί καθορισμού φο¬ 
ρέα συγκέντρωσης και διάθεσης ποιοτικών παρακρατη¬ 
μάτων Σουλτανίνας». 

3. Την απόφαση 352388/30.10.1991 «Περί τροποποιή- 
σεως της απόφασης 382374/1.10.1990»του Υφυπουργού 
Γεωργίας που αναφέρεται στο ποιοτικό παραγωγικό πα¬ 
ρακράτημα (4% Σουλτανίνας ΦΕΚ 973./Β/27.11.91). 

4. Την απόφαση 340747/22.8.1997 «Περίτροποποίησης 
της απόφασης 382374/90» του Υφυπουργού Γεωργίας 
που καθορίζει το ποιοτικό παραγωγικό παρακράτημα σε 
ποσοστό 1% επί της παραγωγής. 

5. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

6. Την με αριθμ. 358731/14.10.96 (Β’ 939) απόφαση α¬ 
νάθεσης αρμοδιοτήτων στους Υφυπουργούς Γεωργίας, 
αποφασίζουμε: 

1) Αντικαθιστούμε την παράγραφο 6 της απόφασης με 
αριθμ. 382374/1.10.90 του Υφυπουργού Γεωργίας με την 
κατωτέρω: 

«Το ποιοτικό παραγωγικό παρακράτημα Σουλτανίνας 
πρέπει να παρακρατηθεί από τον υπόχρεο (παραγωγό, 
συνεταιρισμό ή μεταποιητή) στο φορέα συγκέντρωσης 
παρακρατημάτων (Κ.Σ.Ο.Σ.) μέχρι 31 Δεκεμβρίου κάθε ε¬ 
μπορικής περιόδου εκτός της εμπορικής περιόδου 97/98 
όπου η παράδοση του παρακρατήματος μπορεί να παρα¬ 
κρατηθεί μέχρι 28.2.1998». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 1998 

Ο ΥΦΥΠΟΥΡΓΟΣ 

Δ. ΣΩΤΗΡΛΗΣ 
-♦- 

Αριθ. 30195 (6) 

Παραγωγικό ποιοτικό παρακράτημα Κορινθιακής σταφί¬ 
δας. Τροποποίηση της υπ' αριθ. 339781/17.9.91 από¬ 
φασης. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

□) Του άρθρου 22 παρ. 3 του Ν. 992/79 «Περί οργανώ- 
σεως των Διοικητικών Υπηρεσιών δια την εφαρμογήν της 
Συνθήκης Προσχωρήσεωςτης Ελλάδος στις Ε.Κ. κ.λπ.». 

β) Του άρθρου 29Α του Ν. 1558/85 «Κυβέρνηση και 
Κυβερνητικά Όργανα» (Α’ 137), όπως προστέθηκε με το 
άρθρο 27 του Ν. 2081/92 (ΑΊ 54). 

2. Την με αριθ. 358731/14.10.96 απόφαση Πρωθυπουρ¬ 
γού καιτου Υπουργού Γ εωργίας «Ανάθεση αρμοδιοτήτων 
στους Υφυπουργούς Γεωργίας». 

3. Την απόφαση 339781/17.9,91 «Περί παραγωγικού 
ποιοτικού παρακρατήματος Κορινθιακής σταφίδας (6%) 
και καθορισμού φορέα συγκέντρωσης και διάθεσης (ΦΕΚ 
812/2, Β/3.6.1991). 

4. Το γεγονός ότι από την παρούσα απόφαση δεν προ- 
καλείται δαπάνη εις βάρος του Ελληνικού Δημοσίου, α¬ 
ποφασίζουμε: 

Τροποποιούμε το άρθρο 4 παραγ. 1 της υπ’ αριθ. 
339781/17.9.91 απόφασης ως εξής: 

«Η παράδοση της ποιοτικής διαλογής Κορινθιακής στα¬ 
φίδας θα γίνεται υποχρεωτικά στον ΑΣΟ μέχρι το τέλος 
Δεκεμβρίου κάθε εμπορικής περιόδου και θα πιστοποιεί¬ 
ται με την έκδοση του σχετικού ζυγολογίου παραλαβής. 

Κατ' εξαίρεση για την εμπορική περίοδο 1997/98 λόγω 
ειδικών συνθηκών δύναται να παραταθεί η περίοδος πα¬ 
ράδοσης της ποιοτικής διαλογής μέχρι τέλος Μαρτίου 
1998 (31.3.1998)». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 1998 

Ο ΥΦΥΠΟΥΡΓΟΣ 

Δ. ΣΩΤΗΡΛΗΣ 

- 4 - 

Αριθ.2 99 ( 7 ) 

Καθορισμός συνεδριάσεων Τ.Δ.Ε. ΤΕΒΕ. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 20 του Ν. 1539/85 (ΦΕΚ 
64/Α/85) «Ένταξη πολιτικών προσφύγων στους ασφαλι¬ 
στικούς οργανισμούς και άλλες διατάξεις». 

2. Το ΔΔ/Φ202/1/4.2.98 έγγραφο του ΤΕΒΕ. 

3. Την ανάγκη για καλύτερη εξυπηρέτηση των ενδιαφε¬ 
ρομένων μερών από τις Τ.Δ.Ε. του ΤΕΒΕ. 

4. ΤοΠ.Δ.372/14.9.1995 (ΦΕΚ201 τ.Α')«Μεταφοράτης 
Γενικής Γραμματείας Κοινωνικών Ασφαλίσεων από το 
Υπουργείο Υγείας, Πρόνοιας και Κοιν. Ασφαλίσεων στο 
Υπουργείο Εργασίας». 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού. αποφασίζουμε: 

1. Οι Τοπικές Διοικητικές Επιτροπές του ΤΕΒΕ, μπορούν 
να συνεδριάζουν δύο (2) φορές την ίδια ημέρα εκτός ω¬ 
ρών εργασίας. 

2. Οι συνεδριάσεις απέχουν χρονικά μεταξύ τους τρεις 
(3) ώρες. 

3. Για την κάθε συνεδρίαση καταρτίζεται ιδιαίτερη ημε¬ 
ρήσια διάταξη, δίνονται χωριστές προσκλήσεις στα μέλη 
και συντάσσονται χωριστά πρακτικά. 

4. Κατά τα λοιπά ισχύουν και εφαρμόζονται οι κείμενες 
διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 1998 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 

- ♦ - 

Αριθ.Φ 41/118 (8) 

Υλοποίηση προγράμματος επιδοτούμενου παραθερι- 
σμού του Ταμείου Νομικών έτους 1998. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 23, 24 και 27 του Ν. 
1558/1985 «Κυβέρνηση και Κυβερνητικά Όργανα» (ΦΕΚ 


137Α) και του Π.Δ. 437/85 «Καθορισμός και ανακατανομή 
των αρμοδιοτήτων Υπουργείων» (ΦΕΚ 157Α). 

2. Το Π.Δ/γμα 377/1996 «Διορισμός Υπουργών, Ανα¬ 
πληρωτή Υπουργού και Υφυπουργών» (ΦΕΚ 44Α) και την 
αρ. 80078/4.10.1996 απόφαση του Πρωθυπουργού και 
του Υπουργού Εργασίας και Κοινωνικών Ασφαλίσεων 
«Ανάθεση αρμοδιοτήτων στους Υφυπουργούς Εργασίας 
και Κοινωνικών Ασφαλίσεων» (ΦΕΚ924Β). 

3. Το Π.Δ/γμα 372/95 «Μεταφορά της Γενικής 
Γραμματείας Κοινωνικών Ασφαλίσεων από το Υπουργείο 
Υγείας, Πρόνοιας και Κοινωνικών Ασφαλίσεων στο 
Υπουργείο Εργασίας» (ΦΕΚ20ΙΑ). 

4. Το Π.Δ/γμα 213/92 «Οργανισμός της Γενικής 
Γ ραμματείας Κοινωνικών Ασφαλίσεων» (ΦΕΚ 102Α). 

5. Τις διατάξεις του άρθρου 3 του Ν.Δ. 4114/1960 
(164Α), όπως συμπληρώθηκαν με τις διατάξεις του άρθρ. 

1 του 225/95 Π.Δ/τος (ΦΕΚ 130Α). 

6. Τις διατάξεις της παρ. 3 του άρθρου 29Α του Ν. 
1558/1985 όπως προστέθηκαν με το άρθρο 27 του Ν. 
2081/1992 «Ρύθμιση του θεσμού των Επιμελητηρίων, τρο¬ 
ποποίηση των επαγγελματικών οργανώσεων, των εμπό¬ 
ρων, βιοτεχνών και λοιπών επαγγελματιών και άλλες 
διατάξεις« (ΦΕΚ 154Α). 

7. Την απόφαση του Δ.Σ. του Ταμείου Νομικών που λή- 
φθηκεστην αρ. 3857/17,12.97 συνεδρίασή του. 

8. Το γεγονός ότι από τις διατάξεις της παρούσης δεν 
προκαλείται επιβάρυνσητου Κρατικού Προϋπολογισμού, 
αποφασίζουμε: 

Άρθρο 1 

1. Ο αριθμός των συνταξιούχων του Ταμείου Νομικών, 
που εντάσσονται στο Πρόγραμμα του επιδοτούμενου πα- 
ραθερισμου του έτους 1998 καθορίζεται, κατ' ανώτατο ό¬ 
ριο, στους χίλιους πεντακόσιους (1.500). 

2. Η ανώτατη, κατ’ άτομο, δαπάνη φιλοξενίας, της οποί¬ 
ας το Ταμείο Νομικών θα καταβάλει το 80%, καθορίζεται 
στις δέκα χιλιάδες επτακόσιες σαράντα (10.740) δρχ. η- 
μερησίως, για τον μόνο συνταξιούχο που θα χρησιμοποι¬ 
ήσει μονόκλινο δωμάτιο ξενοδοχείου, και στις εννέα χι¬ 
λιάδες διακόσιες σαράντα (9.240) δρχ. ημερησίως, για το 
ζεύγος συνταξιούχων που θα χρησιμοποιήσει δίκλινο δω¬ 
μάτιο. 

3. Η δαπάνη για το αντίτιμο των εισιτηρίων μετάβασης 
και επιστροφής από τους τόπους παραθερισμού, που θα 
καταβληθεί απευθείας στους δικαιούχους, καθορίζεται 
στο σταθερό ποσό των δέκα πέντε χιλιάδων (15.000) δρχ. 

Αρθρο 2 

Κάλυψη δαπάνης 

Η συνολική δαπάνη ύψους ενενήντα εκατομμυρίων τε- 
τρακοσίων εξήντα οκτώ χιλιάδων (90.468.000) δρχ.. δεν 
υπερβαίνει το 0,3% των προϋπολογισθεισών δαπανών 
συντάξεων, για το έτος 1998, σύμφωνα μετά οριζόμενα α¬ 
πό τις διατάξεις του άρθρου 1 του αρ. 225/95 Π.Δ/γματος, 
και θα καλυφθεί από την εγγγεγραμμένη πίστωση με Κ.Α. 
2639 του προ υπολογισμού του Ταμείου. 

Άρθρο 3 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Φεβρουάριου 1998 

ΟΥίΥΠΟ-Τ Γ ΟΣ 

ΝΙΚ. ΦΑΡΜΑΚΗΣ 

Αοιθ.Φ136/1044 (9) 

Ανάθεση έργου με μίσθωση στο ΤΑΣ. 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ ΚΑΙ 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6του Ν. 2527/97. 

2. Τη ΔΙΠΙΔΔ/Ε3/53/28404/27.12.97 εγκύκλιο της 
Γ.Γ.Δ.Δ. 

3. Την 255/28.11.97 απόφαση της Επιτροπής του άρ¬ 
θρου 2 παρ. 2 της 236/94 ΠΥΣ. 

4. Το γεγονός ότι στον Οργανισμό του Ταμείου δεν προ- 
βλέπεται νομική υπηρεσία ή νομικός σύμβουλος. 

5. Την 80078/96 (ΦΕΚ924/Β/96) απόφαση μεταβίβασης 
αρμοδιοτήτων. 

6. Την απόφαση αρ. ΔΙΔΚ/Φ1/20199/5.9.97 του 
Πρωθυπουργού και του ΥΠΕΣΔΔΑ «Ανάθεση αρμοδιοτή¬ 
των στους Υφυπ. ΕΣΔΔΑ», αποφασίζουμε: 

Καθορίζουμε τον αριθμό των προσώπων που μπορεί το 
Ταμείο Ασφάλισης Συμβολαιογράφων να αναθέσει έργο 
με μίσθωση σε τέσσερις (4) ελεγκτές γιατρούς, έναν (1) 
ειδικότητας χειρούργου και τρεις (3) ειδικότητας παθο¬ 
λόγου, για την εξυπηρέτηση των δέκα χιλιάδων (10.000) 
ασφαλισμένων του Ταμείου στις περιοχές Αττικής, 
Θεσ/κης, Θράκης και Κρήτης αντίστοιχα, για χρονικό διά¬ 
στημα ενός (1) έτους. 

Οι γιατροί αυτοί θα εξετάζουν τους ασφαλισμένους του 
Ταμείου, θα γνωματεύουν εάν υπάρχει ανάγκη εισαγω¬ 
γής τους σε θεραπευτήρια, θα παρακολουθούν τακτικά 
τη νοσηλεία τους και θα υποβάλουν περιοδικά στον αρ¬ 
χίατρο του Ταμείου εκθέσεις για τη νοσηλεία τους, θα εκ¬ 
δίδουν συνταγές φαρμάκων κατά τη διάρκεια της νοση¬ 
λείας σε συνεννόηση με τους θεράποντες γιατρούς, κα¬ 
θώς και παραπεμπτικά για παρακλινικές εξετάσεις και θα 
αναγράφουν, ύστερα από εξέταση των ασφαλισμένοι, 
στα ατομικά τους βιβλιάρια συνταγές για φάρμακα και ε¬ 
ντολές εκτέλεσης εργασπιριακών εξετάσεων. 

Οι παραπάνω γιατροί θα πρέπει να έχουν πτυχίον ιατρι¬ 
κής σχολής της η μεδαπής ή ισότιμο πτυχίο της αλλοδαπής 
με 3ετή τουλάχιστον άσκηση του ιατρικού επαγγέλματος, 

Η συνολική ετήσια αμοιβή των γιατρών Αθηνών και 
Θεσ/κης θα ανέλθειστο ποσό των 2.350.000 δρχ., για τον 
καθένα και των γιατρών Θράκης και Κρήτης στο ποσόν 
των 2.150.000 δρχ. για τον καθένα. Σχετική πίστωση έχει 
εγγράφει στον υπό έγκριση προϋπολογισμό του Ταμείου 
έτους 1998 με τα στοιχεία Κ.Α. 413. 

Το έργο τους δεν ανάγεται στον κύκλο των καθηκόντων 
των υπαλλήλων του Ταμείου, δεν θα συνδέεται με το ω¬ 
ράριο λειτουργίας της υπηρεσίας και η εκτέλεσή του θα 
παρακολουθείται από τον αρχίατρο του Ταμείου. 

Το έργο των ανωτέρω γιατρών θα παρέχεται για μεν 
τους ασφαλισμένουςτης περιοχής Αττικής στο κτίριο που 
στεγάζονται οι υπηρεσίες του Ταμείου στην Αθήνα, για δε 
τους ασφαλισμένους των περιοχών Θεσ/κης, Θράκης και 
Κρήτης στα γραφείο των αντίστοιχων Συμβολαιογραφι¬ 
κών Συλλόγων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 1998 

οι ΥΦΥΠΟΥΡΓΟΙ 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗ:· ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΓΓ.ΜΠΕΝΟΣ ΝΙΚΟΣ ΦΑΡΜΑΚΗΣ 


Αθΐθ.1677 (10) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΚΑΝΑΒΑΚΗ Μαρία του Μιχαήλ. 

Ο ΝΟΜΑΡΧΗΣΑΘΗΝΩΝ 

Με τη 1677/12.2.98 απόφαση του Νομάρχη Αθηνών χο¬ 
ρηγήθηκε στην ΚΑΝΑΒΑΚΗ Μαρία του Μιχαήλ άδεια ά¬ 
σκησης επαγγέλματος Κοινωνικού Λειτουργού. 

Αθήνα, 12 Φεβρουάριου 1998 

Με εντολή Νομάρχη 
Ο Διευθυντής 
ΜΙΧ. ΜΠΟΥΜΠΑΚΗΣ 
-♦- 

Αριθ.1727 (11) 

Χορήγηση άδειας ασκήσεως επαγγέλματος Κοινοτικού 
Λειτουργού στον ΜΑΚΡΗ Αντώνιο του Αντωνίου. 

Ο ΝΟΜΑΡΧΗΣΑΘΗΝΩΝ 

Με τη 1727/12.2.98 απόφαση του Νομάρχη Αθηνών χο¬ 
ρηγήθηκε στον ΜΑΚΡΗ Αντώνιο του Αντωνίου άδεια ά¬ 
σκησης επαγγέλματος Κοινωνικού Λειτουργού. 

Αθήνα, 12 Φεβρουάριου 1998 

Με εντολή Νομάρχη 
Ο Διευθυντής 
ΜΙΧ. ΜΠΟΥΜΠΑΚΗΣ 

-Φ- 

Αριθ.238 (12) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΚΑΡΡΑ Αμαλία του Ιωάννη. 

Ο ΝΟΜΑΡΧΗΣ ΑΘΗΝΩΝ 

Με τη 238/16.2.98 απόφαση του Νομάρχη Αθηνών χο¬ 
ρηγήθηκε στην ΚΑΡΡΑ Αμαλία του Ιωάννη άδεια άσκησης 
επαγγέλματος Κοινωνικού Λειτουργού. 

Αθήνα, 16 Φεβρουάριου 1998 

Με εντολή Νομάρχη 
Ο Διευθυντής 
ΜΙΧ. ΜΠΟΥΜΠΑΚΗΣ 
-*- 

Αρ ιθ. 1 507 (13) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΣΤΑΜΕΛΟΥ Ελένη του Σταύρου. 

Ο ΝΟΜΑΡΧΗΣ ΑΘΗΝΩΝ 

Με τη 1507/12.2.98 απόφαση του Νομάρχη Αθηνών χο¬ 
ρηγήθηκε στην ΣΤΑΜΕΛΟΥ Ελένη του Σταύρου άδεια ά¬ 
σκησης επαγγέλματος Κοινωνικού Λειτουργού. 

Αθήνα, 12 Φεβρουάριου 1998 

Με εντολή Νομάρχη 
Ο Διευθυντής 
ΜΙΧ. ΜΠΟΥΜΠΑΚΗΣ 
-«- 

Αριθ. 1834 (14) 

Σύσταση αμιγούς κοινοτικής επιχείρησης λουτρών Αγ. 
Παρασκευής Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρ. 277 έως 284 του Δ.Κ.Κ. (Π.Δ. 
410/95). 




2160 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Την 25027/9.4.84 απόφαση Υπ. Εσωτερικών (ΦΕΚ 
244/19.4.84). 

3. Την αριθμ. 1/1998 απόφαση του Κοινοτικού Συμ¬ 
βουλίου Αγ. Παρασκευής. 

4. Την από 6.8.97 έκθεση αξιολόγησης της οικονομοτε¬ 
χνικής μελέτης της επιχείρησης από την Επιτροπή που 
συγκροτήθηκε με την αριθμ. 1/2950/14.3.97 απόφασή 
μας. 

5. Τιςδιατάξειςτου Ν. 2240/94 καιτοάρθρ. 14και 15του 
Ν. 2273/94, αποφασίζουμε: 

1. Συνιστάται στην Κοινότητα Αγίας Παρασκευής του 
Νομού Χαλκιδικής Κοινοτική Επιχείρηση με την επωνυμία 
«Κοινοτική Επιχείρηση Λουτρών Αγίας Παρασκευής 
Κασσάνδρας Χαλκιδικής» (Κ.Ε.Λ.Α.Π. Κασσάνδρας 
Χαλκιδικής), ως ίδιο νομικό πρόσωπο ιδιωτικού δικαίου, 
το οποίο διέπεται από τις διατάξεις των άρθρων 277 έως 
και 284 του Π.Δ. 410/95 (ΦΕΚ Α' 231) «Δημοτικός και 
Κοινοτικός Κώδικας». 

2. Σκοποί της επιχείρησης είναι: 

α) Η προώθηση του ιαματικού-θεραπευτικού τουρισμού 
με την αξιοποίηση της υπάρχουσας πηγής και την κατα¬ 
σκευή του υδροθεραπευτηρίου. 

β) Η ανάπτυξη όλων των δυνατών μορφών τουρισμού 
στην περιοχή της Νότιας Κασσάνδρας (θαλάσσιος, συνε- 
δριακός, πολιτιστικός, οικολογικός περιηγητικός, αθλητι¬ 
κός κ.ά.). 

γ) Η αξιοποίηση όλων των εθνικών και κοινοτικών προ¬ 
γραμμάτων και πρωτοβουλιών. 

δ) Η υποστήριξη της απασχόλησης του τοπικού πληθυ¬ 
σμού. 

ε) Η εκτέλεση έργων και προμηθειών ιδιαίτερα ύδρευ¬ 
σης, σχολικών κτιρίων, οδών πλατειών και λοιπών κοινο¬ 
χρήστων χώρων, καθαριότητας κ.λπ. 

στ) Η εκπόνηση μελετών και η κατασκευή τεχνικών έρ¬ 
γων. 

ζ) Η έκδοση εντύπων προβολής, διαφήμισης και ανάδει¬ 
ξης της ευρύτερης περιοχής. 

η) Η λειτουργάι αναψυκτηρίων και παροχή λοιπών κοι¬ 
νωνικών και οικονομικών υπηρεσιών. 

θ) Η βελτίωση της οικονομικής, πολιτιστικής και κοινω¬ 
νικής ζωής της περιοχής. 

3. Η Κοινοτική Επιχείρηση διοικείται από επταμελές (7) 
Διοικητικό Συμβούλιο που αποτελείται από τον Πρόεδρο 
της Κοινότητας, τρία μέλη του Κοινοτικού Συμβουλίου, έ¬ 
ναν εκπρόσωπο κοινωνικού ή παραγωγικού φορέα της 
Κοινότητας και δύο κατοίκους της Κοινότητας που έχουν 
γνώση και σχέση με τις κύριες δραστηριότητες της επι¬ 
χείρησης, καθώς και έναν εκπρόσωπο των εργαζομένων 
στην επιχείρηση όταν αυτή απασχολεί περισσότερους α¬ 
πό είκοσι (20) εργαζόμενους (στην περίπτωση αυτή οι εκ¬ 
πρόσωποι - κάτοικοι μειώνονται σε έναν). 

4. Η διάρκεια της επιχείρησης είναι πενήντα (50) χρόνια α¬ 
πό τη δημοσίευσή της κατά το νόμο απόφασης του 
Υπουργού Εσωτερικών στην Εφημερίδα της Κυβερνήσεως. 

5. Έδρα της επιχείρησης είναι η Κοινότητα Αγίας 
Παρασκευής του Νομού Χαλκιδικής, τα δε γραφεία της 
στεγάζονται στις εγκαταστάσεις των λουτρών του ομώ¬ 
νυμου οικισμού της Κοινότητας. 

6. Η Κοινότητα διαθέτει το ποσό των τριών εκατομμυ¬ 
ρίων (3.000 000) δραχμών ως κεφάλαιο κίνησης της επι¬ 
χείρησης. 

7. Η Κοινότητα από 1.1.1997 εκχωρεί όλα τα έσοδα που 


προέρχονται από τη λειτουργία των λουτρών στην Κοι¬ 
νοτική Επιχείρηση. 

8. Πόροι της επιχείρησης είναι τα έσοδα από τη λει¬ 
τουργία των λουτρών και του υδροθεραπευτηρίου, του α- 
ναψυκτηρίου και γενικά αυτά που προέρχονται απάτην ά¬ 
σκηση των δραστηριοτήτων της, οι πρόσοδοι από την πε¬ 
ριουσία της, δάνεια, κληρονομιές, εισφορές, δωρεές και 
λοιπές επιχορηγήσεις. 

9. Η Επιχείρηση διαλύεται: 

α) με ομόφωνη απόφαση του Κοινοτικού Συμβουλίου 
και απόφαση του Υπουργού Εσωτερικών, 

β) όταν λήξει χωρίς να παραταθεί η διάρκεια της επιχεί¬ 
ρησης και 

γ) σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. 

Το υπόλοιπο περιέρχεται στην Κοινότητα Αγίας 
Παρασκευής. 

10. Η συγκρότηση, η λειτουργία και οι αρμοδιότητες 
των οργάνων διοίκησης, η οργάνωση, η λειτουργία, η δια¬ 
χείριση και η εποπτεία της επιχείρησης, διέπονται από τις 
σχετικές με τις δημοτικές και κοινοτικές επιχειρήσεις δια¬ 
τάξεις του Π.Δ. 410/95 (Δ.Κ.Κ.). 

11. Από τις διατάξεις της παρούσας απόφασης προκα- 
λείται δαπάνη εις βάρος του προϋπολογισμού της κοινό¬ 
τητας ύψους 3.000.000 για το έτος 1998. 

Η παρούσα να δημοσιευθεί στην Εφημερίδα της 
Κυβερνήσεως. 

Πολύγυρος, 12 Φεβρουάριου 1998 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

- 4 - 

Αριθ. 14/507 (15) 

Χορήγηση άδειας ασκήσεως επαγγέλματος Κοινωνικού 
Λεσουργού στην ΧΑΤΖΗΦΩΤΙΟΥ Σεβαστή. 

Ο ΝΟΜΑΡΧΗΣ ΚΑΒΑΛΑΣ 

Με τη 14/507/98 απόφαση του Νομάρχη Καβάλας χο¬ 
ρηγήθηκε στην ΧΑΤΖΗΦΩΤΙΟΥ Σεβαστή του Φωτίου, κά¬ 
τοικο Καβάλας, άδεια άσκησης επαγγέλματος 
Κοινωνικής Λειτουργού. 

Καβάλα, 18 Φεβρουάριου 1998 

Με εντολή Νομάρχη 
Η Διευθύντρια κ.α.α. 

ΜΑΡΚΟΣ ΡΙΖΟΣ 

- *- 

Αοιθ.οικ. 710 (16) 

Χορήγηση άδειας ασκήσεως επαγγέλματος Κοινωνικού 
Λεσουργού στην ΚΑΡΑΜΠΛΗ Μαρία. 

Ο ΝΟΜΑΡΧΗΣ ΛΑΡΙΣΑΣ 

Με την 579/17.2.1998 απόφαση του Νομάχη Λάρισας, 
που εκδόθηκε σύμφωνα με τις διατάξεις του Ν.Δ. 
4018/1959, του άρθρου 24του Ν. 12/1975, του άρθρου 19 
τουΝ. 1763/1988,του Π.Δ. 23/1992 και του Π.Δ. 93/1993, 

χορηγήθηκε στην Καραμπλή Μαρία του Χρήστου, άδεια 
άσκησης επαγγέλματος Κοινωνικού Λειτουργού για να 
παρέχει τις υπηρεσίες της στα πλαίσια οργανωμένων 
Κοινωνικών Υπηρεσιών του Δημοσίου και Ιδιωτικού Τομέα 
Λάρισα. 17 Φεβρουάριου 1998 

Ο Νομάρχης 
ί. ΦΛΩΡΟΣ 
-*- 

Αριθ.2968 (17) 

Τροποποίηση συστατικής πράξης της ΔΕ.ΤΟ.Δ.Α. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 277,78,79,80,82και83του 
Π.Δ. 410/95 περι'ΔΚΚ. 

2. Την αριθ. 257/90 απόφαση του Δημ. Συμβουλίου 
Λαμίας περί συστάσεως Δημοτικής Επιχείρησης Τοπικής 


Δημοσιότητας, η συστατική πράξη της οποίας δημοσιεύ- 
θηκε στο 765/90 ΦΕΚ Β', 

3. Την αριθ. 36/98 απόφαση του Δημ. Συμβουλίου περί 
τροποποιήσεως της συστατικής πράξης της ΔΕ.ΤΟ.ΔΑ. 
αποφασίζουμε: 

Εγκρίνουμε την τροποποίηση της παρ. 6 της συστατι¬ 
κής πράξης της Δημοτικής Επιχείρησης Τοπικής 
Δημοσιότητας (ΔΕΤΟΔΑ) που έχει ως εξής: 

Αυξάνεται το κεφάλαιο που διαθέτει ο Δήμος Λαμιέων 
στη ΔΕΤΟΔΑ κατά 15.000.000 δρχ., ήτοι διαμορφώνεται 
συνολικά στο ποσό των 22.000.000. 

Η παρούσα να δημοσιευθεί στην Εφημερίδα της 
Κυβερνήσεως. 

Λαμία. 20 Φεβρουάριου 1998 

Με εντολή Γεν. Γραμ. Περιφέρειας 
Ο Διευθυντής 
ΠΑΝΑΓΙΩΤΗΣ ΜΠΟΝΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ 0Η * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Γ1.Ε. 
Πληροφορίες δημοσιευμάτων λοιπών Φ.Ε.Κ 
Πώληση Φ.Ε.Κ. 

Φωτοαντίγραφα παλαιών Φ.Ε.Κ 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ 


5225 761 ΘΕΣΣΑΛΟΝΙΚΗ 

5230 841 Βασ. Όλγας 188. 1ος όρ. - Τ.Κ. 546 55 (031) 423 956 

5225 713 ΠΕΙΡΑΙΑΣ 4136 402 

5249 547 Νικήτα 6-8 Τ.Κ. 185 31 4 1 71 307 

5239 762 ΠΑΤΡΑ (061)271 249 

5248 141 Κορίνθου 327 Τ.Κ. 262 23 224 581 

5248 188 ΙΩΑΝΝΙΝΑ 

5248 785 Διοικητήριο Τ.Κ, 454 44 (0651) 21 901 

ΚΟΜΟΤΗΝΗ (0531) 22 637 

5248 320 Δημοκρατίας 1 Τ.Κ. 691 00 26 522 


Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε, Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 >■ 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ,λπ, προσωπικού Ν.Π.Δ.Δ.) 

15.000 » 

750 

Παράρτημα ( Πίνακες επιτιιχόντων διαγωνισμών κ.τλ.) 

5.000 .. 

250 » 

Δελτίο Βιομηχανικής Ιδιοκτησίας (Δ.Ε,Β.Ι.) 

10.000 » 

500 >■ 

Ανωτάτου Ειδικού Δικαστηρίου (Α.Ε,Δ.) 

3.000 >■ 

150 >■ 

Προκηρύξεων Α.Σ.Ε.Π. 

10.000 >■ 

500 » 

Ανωνύμων Εταιρειών & Ε.Π.Ε:. 

250.000 >· 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) ια 
οποίο με ιη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξιοτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
{Σολωμού 51 - Αθήνα) και στις άλλες πόλεις από τα Δημόσια Ταμεία. 

Οι συνδρομητές του εξωτερικού μπορούν νο στέλνουν το ποσό του ΤΑΠΕΤ μαζί με το ποσό της συνδρομής. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αστών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























